钦定古今图书集成/理学汇编/字学典/第114卷 > 吾丘衍
## 钦定古今图书集成/理学汇编/字学典/第114卷 > 吾丘衍

按《王忠文公集》：“吾丘衍字子行，太末人。家于钱塘。嗜
古学，通经史百家言，工于篆籀，其精妙不在秦、唐二
李下。性放旷，不事检束，眇左目，左足跛，而风度特酝
藉，每以郭忠恕自比，自号贞白处士。”所著有《周秦刻
石音释》《学古编》。篆籀之学，至宋季，其敝极矣。子行始
倡其说，以复于古，而吴兴赵文敏公实和之，其学乃
大明，得其传以名世者，宛丘赵子奇、濮阳吴孟思。
按《潜溪集》：衍工隶书，尤精于小篆。